{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o načinu uporabe lovačkog oružja i naboja "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Srđan Nanut","PRAVILNIK O NAČINU UPORABE LOVAČKOG ORUŽJA I NABOJA,\nČlanak 9.","Slažem se sa prijedlozima da se u popis uvrsti kunić divlji, i da se kao minimalni kalibar navede .17 HMR, jer je efikasan kalibar i ima i bolje performanse od kalibra .22 LR.\nS druge strane, ne slažem se s prijedlogom da se na pernate vrste od užlijebljenih cijevi dozvoli pucanje samo s malokalibarnim oružjem, zato što i među kalibrima s centralnim paljenjem ima onih koji vrlo dobro odgovaraju navedenoj divljači, kao npr. .22 Hornet i slični.","Nije prihvaćen","Kunića divljeg nije moguće uvrstiti u popis vrsta divljači koje se love upotrebom lovačkog oružja s užlijebljenim cijevima. Naime, prvenstveno kao najbitnija činjenica je sama sigurnosti lovaca, a uzevši u obzir pretežito kršku podlogu u području obitavanja kunića divljeg. Zbog efikasnosti zrna, brzine te snage velika je opasnost od odbijanja zrna udarom u kamenu podlogu, a što uvelike povećava opasnost od nezgoda u lovu."]
[2,"KRUNOSLAV PINTUR","PRAVILNIK O NAČINU UPORABE LOVAČKOG ORUŽJA I NABOJA,\nČlanak 9.","(2) Iznimno od odredbe stavka 1. ovoga članka,  pri odstrijelu kunića divljeg,\nvrane sive, vrane gačca, čavke zlogodnjače, svrake i šojke kreštalice dopušteno je upotrebljivati malokalibarsko lovačko oružje, a pri odstrjelu jazavca, mačke divlje, dabra, lisice i čaglja dopušteno je uporabljivati lovačko oružje s užlijebljenim cijevima najmanjeg kalibra .17 HMR.","Djelomično prihvaćen","Kalibar .17 HMR  može se prihvatiti kao odgovarajući kalibar za sitne vrste divljači."]
[3,"KRUNOSLAV PINTUR","PRAVILNIK O NAČINU UPORABE LOVAČKOG ORUŽJA I NABOJA,\nČlanak 9.","Komentar na st. 2: Predlažem da se u ovaj popis divljači uvrsti i kunić divlji. Radi se o potencijalno problematičnoj vrsti obzirom na štete koje čini, odnosno na njegov utjecaj na stanište ali i kad je u pitanju širenje nekih zaraznih bolesti. U takvim potencijalnim situacijama kad je nužno provesti redukciju brojnosti, posebice u blizini naselja, korisna bi bila mogućnost upotrebe malih kalibara poput 22 LR i sl. Naime, radi se o vrsti značajno manje biomase od navedenog jazavca.\nBilo bi dobro razmisliti o specifikaciji kalibara za navedene pernate vrste, jer sukladno predloženom tekstu na svraku se može pucati primjerice kalibrom 8x57, što nema smisla i jako je opasno (dozvoliti upotrebu samo malokalibarskih naboja)","Nije prihvaćen","Kunića divljeg nije moguće uvrstiti u popis vrsta divljači koje se love upotrebom lovačkog oružja s užlijebljenim cijevima. Naime, prvenstveno kao najbitnija činjenica je sama sigurnosti lovaca, a uzevši u obzir pretežito kršku podlogu u području obitavanja kunića divljeg. Zbog efikasnosti zrna, brzine te snage velika je opasnost od odbijanja zrna udarom u kamenu podlogu, a što uvelike povećava opasnost od nezgoda u lovu."]
[4,"VEDRAN SLIJEPČEVIĆ","PRAVILNIK O NAČINU UPORABE LOVAČKOG ORUŽJA I NABOJA,\nČlanak 9.","Predlažem da se u stavku (2) riječi \"22 LR\" zamijene riječima \".17 HMR\". \nObrazloženje: streljivo u kalibru \"17 HMR\", iako manjeg promjera i mase zrna, zbog jačeg barutnog punjenja, preciznošću, brzinom i energijom značajno nadmašuje .22 LR. Kako u svim performansama nadilazi trenutno dozvoljeni kalibar .22 LR, tako bi i .17 HMR trebao biti dozvoljen za lov jazavca, mačke divlje, dabra, lisice, čaglja, vrane sive, vrane gačca, čavke, svrake i šojke kreštalice.","Prihvaćen","Kalibar .17 HMR  može se prihvatiti kao odgovarajući kalibar za sitne vrste divljači."]
[5,"Prijatelji životinja","PRAVILNIK O NAČINU UPORABE LOVAČKOG ORUŽJA I NABOJA,\nČlanak 11.","U cijelosti podržavamo argumentaciju i prijedlog Udruge Biom te se slažemo da članak 11. glasi:\n\n\"Prilikom lova na pernatu divljač u močvarnim staništima zabranjen je odstrjel uporabom naboja s olovnom sačmom.\"","Prihvaćen","Prihvaćamo prijedlog odredbe članka 11. Pravilnika"]
[6,"VEDRAN SLIJEPČEVIĆ","PRAVILNIK O NAČINU UPORABE LOVAČKOG ORUŽJA I NABOJA,\nČlanak 11.","S obzirom na postojanje većeg broja različitih netoksičnih legura sačmenog streljiva, smisleno je izbjeći ograničavanje na  čeličnu sačmu i omogućiti njihovu uporabu u lovu na pernatu divljač u močvarnim staništima.\nStoga, predlažem da članak 11. glasi: \n\"Prilikom lova na pernatu divljač u močvarnim staništima zabranjen je odstrjel uporabom naboja s olovnom sačmom.\"","Prihvaćen","Prihvaćamo prijedlog odredbe članka 11. Pravilnika"]
[7,"Udruga Biom","PRAVILNIK O NAČINU UPORABE LOVAČKOG ORUŽJA I NABOJA,\nČlanak 11.","Poštovani, koristimo ovu priliku, da ponovno kao i tijekom provedenog savjetovanja za novi Zakon o lovstvu (NN br. 99/18), ukažemo da ovu zabranu nije moguće provesti u praksi budući da se sukladno  članku 2. stavku 1. Prekršajnog zakona \"prekršaji i prekršajnopravne sankcije mogu  propisivati jedino zakonom i odlukama jedinica lokalne i regionalne samouprave\" a da vi to niste uredili na taj način. Shodno tome vas molimo da ovu zabranu iz članka 11. ovog pravilnika propišete Zakonom o lovstvu. \n\nDodatno, predlažemo i izmjenu same formulacije zabrane. Naime,  ovakva formulacija zabranjuje korištenje olovne sačme, ali isključuje i mogućnost korištenja drugih postojećih netoksičnih naboja kao što su legure s bizmutom, volframom itd. Iako su naboji s čeličnom sačmom adekvatna alternativa olovu, smatramo da ova odredba treba predvidjeti i druge alternative kako bi zaista bila prihvaćena i provedena u praksi. \n\nStoga predlažemo da se članak. 11 izmijeni na način da glasi:\n\n\"Prilikom lova na pernatu divljač u močvarnim staništima zabranjen je odstrjel uporabom naboja s olovnom sačmom.\"","Prihvaćen","Prihvaćamo prijedlog odredbe članka 11. Pravilnika"]